नेशनल डेस्कः भारत के बैंकों से करोड़ों का कर्ज लेकर फरार चल रहे शराब कारोबारी विजय माल्या बुधवार को लंदन के वेस्टमिंस्टर कोर्ट में पेश हुए। कोर्ट में उनकी पेशी प्रत्यर्पण मामले में सुनवाई को लेकर हुई। मामले की सुनवाई कर रहे जजों ने भारत के अधिकारियों की ओर से मुंबई की ऑर्थर रोड जेल में माल्या के लिए की गई तैयारी का वीडियो देखा और समीक्षा की। वेस्टमिंस्टर कोर्ट के जजों ने बैरक का वीडियो तीन बार देखा।